**Păşind pe gând**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În armonii cu zările pictate

Mă prind de nori şi mă aşez în mine,

La umbra vechilor iubiri furate

Sorb amintiri şi scriu pe foi marine.

Mă scald timid în picături de rouă,

Sunt un hoinar cu stele prinse-n plete,

Cănd peste gânduri din cuvinte-mi plouă

M-ascund în ochii mării pe-ndelete.

Şi intru-adânc în tara mea de visuri

Acolo unde sunt împins de valuri

Săpând adânc în suflet şi surâsuri

Mă-ngrop în vânt şi curg în idealuri.

Şi-n noapte când auzul nu m-aude

Când florile stau oable în furtună,

Pe jar de gând iubirea îmi surâde

Şi-mi dă fiori cu furie nebună.